OzLabs/hebrew-wiki-articles huggingface dataset:
יצחק בן יעקב די לאטיש

רבי יצחק בן יעקב די לאטיש היה מלומד יהודי בפרובנס במאה ה-14, מחבר הכרוניקה "תולדות יצחק" שחלקה המפורסם בשם "שערי ציון" המבוסס על "סדר הקבלה" לרבי מנחם המאירי מהווה מקור חשוב לתולדותיהם של חכמי פרובנס בדורו ובדור שלפניו.

מלבד ספרו זה שאותו חיבר בשנת 1340, כתב גם פירוש לחמשה חומשי תורה בשם "קריית ספר".

ומפורסם בהפסק דין שהתיר לדפוס ספרי קבלה והפסק מודפס בהקדמה לזוהר דפוס מנטובה והפסק מוזכר גם בספר אמונת חכמים להרב אביעד שר שלום בזילה פרק כא

==משפחתו==
רבי יצחק בן יעקב די לאטיש היה נכדו של רבי יצחק בן יהודה די לאטיש בן דורו ומכרו של הרשב"א, וכנראה נינו של רבי יהודה בן יצחק די לאטיש, מחברם של חיבורים רבים ובהם פירוש לרוב מסכתות התלמוד והמשנה.
 
מתיאורים בכתביו עולה כי היה נכדם של רבי משולם ב"ר משה ב"ר יהודה מבדרש ושל רבי אליעזר מטרשקון ובנו רבי עמנואל מטרשקון. כן היה בן דודו של רבי גרשון מבדרש מחבר ספר השלמן.

==לקריאה נוספת==
* שלמה זלמן הבלין (מהדיר), "שערי ציון" מאת רבי יצחק בן יעקב די לאטיש (נספח לספר סדר הקבלה לרבינו מנחם המאירי), ירושלים: מכון אופק, תשס"ח. מבוא, עמ' 145–148
* נתן צבי פרידמן, אוצר הרבנים, פריט 10771

==קישורים חיצוניים==
* 

==הערות שוליים==

קטגוריה:חכמי פרובנס
קטגוריה:כרוניקנים
קטגוריה:פרשני המקרא
קטגוריה:אישים שחיו במאה ה-14
שנבדלו מכל מרחק

שנבדלו מכל מרחק הוא כותר ספר אוסף שיריה השישי של המשוררת הישראלית זלדה, אשר ראה אור בתשמ"ד 1984 בהוצאת הקיבוץ המאוחד, סמוך למועד פטירתה.
כותר הספר, שיריו וביטויים שטבעה בו זלדה, זכו לציטוט בחברה הישראלית.

זלדה הקדישה את הספר ל"ידידי נפשי".

==שירים==
{|
|- valign="top"
| 
* [מכתבו פרץ כנהמת ים]
* תוך השינה
* באותו ליל כוכבים
* בצל האלה
|
* שבחי המרפסת הקטנה
* [במרחקי הבריאה קיים]
* הפוגה
* [לא ארחף בחלל]
|
* איך להתפלל
* גאה כאחד המזלות
* פרפר שחור
* [יקירי הואילו לבוא אל חלומי]
|
* בית הנופש
* כאשר געגועים
* [באותו ערב מוזר]
* אמרתי אל נפשי
* תמיהה
* שני יסודות
* על העובדות
* בבית החולים
 א. כי ימכר סוס בשוק
 ב. מעבר לקיר ישישה חולה
 ג. אתה טועה
 ד. נפשי הציצה מן החרכים
 ה. כאשר שמעה
|}

==תכנים ואמירות==

==הערות שוליים==

קטגוריה:ספרי 1984
קטגוריה:ספרי שירה בעברית
קטגוריה:כתבי זלדה
קטגוריה:ספרי הוצאת הקיבוץ המאוחד
כוס בירה

[[בירה שלוס בכוס פילזנר]]
כוס בירה (או ספל בירה) היא כוס המיועדת להגשה ושתייה של בירה. קיימים שני סוגים נפוצים של כוסות בירה הנבדלים בעיקר בצורתם: "מאג" ו"פילזנר". 

ה"מאג" היא כוס כבדה לעיתים מחוספסת ובעלת ידית, דומה בצורתה לספל, ובעלת מראה כפרי וגס. המאג קיימת בשלושה נפחים: שליש ליטר, חצי ליטר וכוס של ליטר שלם.

ה"פילזנר" היא כוס צרה וארוכה בעלת מראה עדין. הפילזנר היא הכוס הנפוצה יותר וזאת בשל משקלה הקל ומראה העדין יותר. 

כיום חברות המשקאות נוהגות לייצר כוסות בירה ממותגות לצורך שיווק ופרסום.

==קישורים חיצוניים ==

* 

==הערות שוליים ==

בירה
קטגוריה:בירה
קיבוץ בוברויסק

מקים הקיבוץ, אדמו"ר [[שמריה נח שניאורסון]]
הקיבוץ בבוברויסק הייתה ישיבה לבחורים בוגרים של חסידות חב"ד-קאפוסט-בוברויסק. הקיבוץ נוסד בשנת 1901 (תרס"א) בידי האדמו"ר מחב"ד קאפוסט-בוברויסק, רבי שמריה נח שניאורסון, והתקיים עד פטירתו בשנת 1923 (תרפ"ג).

==היסטוריה==
בשנת 1901 הקים רבי שמריה נח שניאורסון שהתמנה שנה קודם לכן כאדמו"ר מחב"ד-קאפוסט והחל להנהיג חצר חסידית בעיר בוברויסק (במקביל לחצר שהנהיג אחיו ברציצה), ישיבה בעיר. אופי הישיבה היה בסגנון הישיבות החב"די, התלמידים בה למדו חסידות, ואת ספר התניא. אך בלימוד הגמרא, דמה ה"קיבוץ" לישיבות הליטאיות, בדרך של עיון, פלפול, סברא והיגיון.

הישיבה מוקמה בחצרו של רבי שמריה נח, בתוך בנין עשוי עץ. לאחר השריפה בשנת 1902 הוקם עבור הישיבה בית אבן.

בקיבוץ למדו בחורים מבוגרים באופן עצמאי, ללא עזרת ראש ישיבה. מפעם לפעם נבחנו התלמידים על ידי רבנים מפורסמים מחצרו של רבי שמריה נח, וכך הוסמכו לרבנות.

עם השנים התרחבה מסגרת הישיבה גם לתלמידים צעירים יותר. הללו עמדו תחת פיקודו והדרכתו של הרב יעקב הנקין והרב חיים אליעזר ביחובסקי.

בשנת 1910, עקב התפתחות הציונות בקרב צעירים ונוער, התמעטו התלמידים עד כדי מספר של כחמישים בחורים.

על אף זאת לא הופסקו סדרי הישיבה, ואלו המשיכו להתנהל כהרגלם. אך הוחלט להתאים את הישיבה בהתאם לרוח הזמן, לכן הותר לתלמידים המבוגרים ללמוד את השפה הרוסית ולימודי חול נוספים, "מפני שבלעדי זה אי אפשר גם לרבנים להתקיים בזמן הזה".

על אף הרוח המתקדמת בישיבה, נאסר בישיבה על פעילות ציונית. הרב שלמה יוסף זוין, שהיה תלמיד בישיבה, סיפר: "בשנת תרס"ד (1904) נפטר בנימין זאב הרצל, והרב מהומל בא לבוברויסק להספידו באספה ציבורית. בישיבתו של האדמו"ר רבי שמריה נח הוכרז, כי כל תלמיד שילך לשמוע את ההספד על הרצל סופו לשלם קנס גבוה לצדקה כעונש. ואני יצאתי ידי שניהם, גם הלכתי להספד וגם שילמתי את הקנס כפקודת הרב".

על אף השתייכות הישיבה לחסידות חב"ד-בוברויסק, בישיבה למדו גם תלמידים הנמנים עם חסידי לובביץ', ואף חלק מהצוות היו חסידי לובביץ'.

בצוואתו ביקש האדמו"ר "להשתדל להעמיד את הקיבוץ על מכונו", אך בשל הנסיבות נסגר ה"קיבוץ" והפסיק להתקיים.

== צוות הישיבה ==
* הרב מנחם מנדל שניאורסון, בן רבי שמריה נח – ראש הישיבה
* הרב מנחם מנדל קפלן, חסיד חב"ד-ליובאוויטש
* הרב יעקב הנקין מסנובסק
* הרב חיים אליעזר ביחובסקי

== בוגרים ידועים ==
* שלמה יוסף זוין, רב בירושלים
* יעקב ישראל זובער, רב בארצות הברית ובשוודיה
* ניסן טלושקין, רב בארצות הברית
* יעקב שיפרין, רב בארצות הברית
* משה דון יחיא, רב באולה
* שמואל קיפניס, רב באוורוטש

== לקריאה נוספת ==
* עמרם בלוי, המאור הגדול: קורות חייו של הרה"ק רבי שמרי' נח שניאורסאהן מבאברויסק זי"ע, היכל הבעש"ט, גיליון כב עמוד צה ואילך.

== הערות שוליים ==

קטגוריה:ישיבות חסידיות
קטגוריה:יהדות בלארוס
קטגוריה:ישיבות שהתקיימו בעבר בשטחה של בלארוס
קטגוריה:ישיבות חב"ד
הקורפוס ה-52 (האימפריה הגרמנית)

הקורפוס ה-52 (בגרמנית: Generalkommando zbV 52 תרגום מילולי: "הפיקוד הכללי מס' 52") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. 

==היסטוריה==
הקורפוס הוקם ב-28 באוגוסט 1916 במהלך מלחמת העולם הראשונה, ובניגוד למבנה הקורפוס בצבא הקיסרות הגרמנית, שכלל 2 דיוויזיות אורגניות בכל קורפוס, החליט המטה הכללי הגרמני בשל מלחמת החפירות שהתנהלה בחזיתות השונות, להקים מפקדת קורפוס ללא יחידות אורגניות תחתיה, ואשר תאגד לעיתים אף 5 או 6 דיוויזיות.

הקורפוס לחם במערכה על רומניה, ובכלל זה בקרב טרנסילבניה, ולאחר מכן כונה בשם ארמיית הדנובה, אף שמעולם לא היה בסדר גודל של ארמייה. לאחר פירוק ארמיית הדנובה במרץ 1918, השתתף קוש בכיבוש אוקראינה ובלחימה עם הצבא האדום. לאחר מכן שהה הקורפוס בחצי האי קרים, ולאחר המלחמה השתתף במלחמת האזרחים בליטא, ולאחר מכן פורק הקורפוס.

==מפקדים==
* גנרל חיל הרגלים רוברט קוש (28 באוגוסט 1916 - 10 בינואר 1919)

==לקריאה נוספת==
* קרון, הרמן (2002). הצבא הגרמני הקיסרי 1914-18: ארגון, מבנה, וסדרי כוחות (פורסם לראשונה ב-1937).
52
הפיגוע בשוק בחדרה

הפיגוע בשוק בחדרה הוא פיגוע התאבדות שאירע ב-26 באוקטובר 2005 בכניסה לשוק העירוני בחדרה. בפיגוע נרצחו 7 
ישראלים ונפצעו מעל 30 אנשים.

==רקע==
במהלך שנות האינתיפאדה השנייה נרצחו מאות ישראלים בפיגועי טרור. בשנים 2004 ו-2005 נרשמה ירידה במספר הנפגעים הישראלים, אף שבוצעו מספר פיגועים המוניים בתחומי ישראל. בחודש יולי 2005 בוצע פיגוע בו נרצחו 4 נשים סמוך לקניון השרון בנתניה. יומיים לפני הפיגוע בשוק בחדרה, חוסל בטולכרם מתכנן הפיגוע בנתניה, איש הג'יהאד האיסלאמי. בתגובה לחיסול איימו בג'יהאד האיסלאמי ב"תגובה חסרת תקדים" והזהירו כי "הישראלים ישלמו ביוקר".

==הפיגוע==
הפיגוע בוצע ביום רביעי בשעת צהריים בשעה שהשוק היה הומה אדם. מחבל מתאבד פוצץ עצמו בכניסה לשוק, עם מטען במשקל חמישה קילוגרמים שהכיל כדוריות מתכת רבות בכניסה לשוק, בצומת הרחובות הרברט סמואל-רוטשילד בעיר, סמוך לדוכן פלאפל. מן הפיצוץ נהרגו 6 אנשים, ופצועה אחת קשה מתה מפצעיה ארבע שנים מאוחר יותר. ארגון הג'יהאד האיסלאמי נטל אחריות על הפיגוע.

שנתיים וחצי לאחר הפיגוע, גזר בית המשפט המחוזי בחיפה 17 שנות מאסר על אזרח ישראלי תושב הכפר ג'ת במשולש, שהסיע את המחבל המתאבד ברכבו. בגזר הדין נכתב שהאזרח הישראלי ידע כי הוא מסיע מחבל בדרכו לפיגוע.

אזור הפיגוע בו נפגעו חנויות רבות פונה, והן הועברו לתקופה ארוכה למתחם ארעי שפעל במקום, בעקבות שיפוץ המקום על ידי עיריית חדרה. בשנת 2008 נחנך השוק החדש.

==קישורים חיצוניים==
* 
* 
* 
* 

==הערות שוליים==

שוק
שוק חדרה
שוק חדרה
קטגוריה:פיגועי טרור בישראל ב-2005
שוק חדרה
Treat You Better

Treat You Better (בעברית: להתייחס אלייך טוב יותר) הוא שיר שבוצע על ידי הזמר הקנדי וכותב השירים שון מנדס. השיר נכתב על ידי מנדס יחד עם טדי גייגר, סקוט האריס. הוא יצא לאור ב-3 ביוני 2016 דרך חברת התקליטים איילנד רקורדס בתור הסינגל הראשון מתוך אלבום האולפן השני שלו, Illuminate. הקליפ לשיר יצא ב-12 ביולי 2016 המציג עלילה בנושא יחסים אלימים.

השיר הגיע לשיא של מקום שישי במצעד הבילבורד הוט 100 של ארצות הברית, מה שהופך אותו לשיר השני של מנדס שהגיע לעשירייה הראשונה. בקנדה, השיר אף הגיע למקום השביעי בקנדה הוט 100.

== וידאו קליפ ==
הקליפ יצא לאור ב-12 ביולי 2016. הוא כולל עלילה המתמקדת סביב מצב של אלימות בין בני זוג. בסרטון נראה ילדה שעברה התעללות על ידי החבר שלה במצבים שונים, בזמן שמנדס מקווה להיות עם אותה ונאבק להבין למה היא מעדיפה להיות במערכת יחסים זו. הסרטון מסתיים כשמציג את המספר של המוקד הלאומי לאלימות במשפחה.

ביוני 2019, הגיע הסרטון למעל מ-1.7 מיליארד צפיות ביוטיוב, ובכך הרוויח מנדס מקום ברשימת הנצפים ביותר ב-YouTube קטעי וידאו.

== מיקומי שיא ==

== קישורים חיצוניים ==

קטגוריה:שירי 2016
קטגוריה:סינגלים מ-2016
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים על קנאה
קטגוריה:סינגלים שהגיעו למקום הראשון בפולין
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
הקורפוס השישי (האימפריה העות'מאנית)

מפקד הקורפוס וקציני מטהוהקורפוס השישי (בטורקית: 6. Kolordu (Osmanlı)) היה קורפוס של צבא האימפריה העות'מאנית. הקורפוס לחם במלחמת הבלקן הראשונה, מלחמת הבלקן השנייה ובמלחמת העולם הראשונה, ופורק ב-1920.

==היסטוריה==
הקורפוס הוקם בשנת 1911 במהלך הרפורמות הצבאיות העות'מאניות. הקורפוס לחם במהלך מלחמת הבלקן הראשונה ומלחמת הבלקן השנייה בסרביה, כחלק מהארמייה המערבית, ולאחר מכן נסוג לאנטוליה.

עם פרוץ מלחמת העולם הראשונה הוצב הקורפוס בתראקיה, שם שהה עד לאמצע שנת 1916. באוגוסט 1916 נשלח הקורפוס לרומניה, שם לחם כחלק מהארמייה השלישית הבולגרית ומארמיית הדנובה הגרמנית, ונחל הצלחות גדולות כנגד הכוחות הרומניים והרוסיים שעמדו מולו. בקיץ 1918 נשלח הקורפוס לחזית הקווקז, ובשנת 1920 פורק הקורפוס.

==סדר הכוחות==
===מלחמת הבלקן הראשונה===
* הדיוויזיה ה-16
* הדיוויזיה ה-17
* הדיוויזיה ה-18

===מלחמת הבלקן השנייה===
* הדיוויזיה ה-16

===אוגוסט-נובמבר 1914===
* הדיוויזיה ה-16
* הדיוויזיה ה-26

===אפריל 1915-ינואר 1916===
* הדיוויזיה ה-16
* הדיוויזיה ה-24
* הדיוויזיה ה-26

===המערכה על רומניה===
* הדיוויזיה ה-15
* הדיוויזיה ה-25
* הדיוויזיה ה-26

===יוני 1918===
* הדיוויזיה ה-3
* הדיוויזיה ה-36

==לקריאה נוספת==
* אדוארד י' אריקסון, הסדר לאבדון: תולדות הצבא העות'מאני במלחמת העולם הראשונה, הוצאת גרינווד, 2001.
6
כוס יין

כוסות יין מ[[המאה ה-18 שיוצרו מזכוכית אטומה]]
כוס יין היא כלי המשמש לשתייה ולטעימת יין. הכוס מורכבת משלושה חלקים: בית קיבול (גביע), רגל ארוכה, ותחתית. ישנן כוסות שונות עבור סוגי יין שונים. מאחר שחימום היין עלול להשפיע על טעמו, כוסות היין בנויות כך שניתן יהיה להחזיק אותן מרגליהן ולא מדפנותיהן, וכך נמנע חימום היין על ידי חום היד האוחזת.

== חומרים ==
מרבית הכוסות מיוצרות מזכוכית. הכוסות הנחשבות לאיכותיות במיוחד היו עשויות מבדולח, וכך השותה נהנה מראייה צלולה של צבע היין, אך שימוש בחומר זה מביא עימו סכנות בריאותיות עקב נוכחות העופרת בבדולח ולכן השימוש בהם הולך ופוחת לטובת כוסות העשויות מזכוכית נטולת עופרת.<ref></ref> ישנן כוסות המיוצרות ממתכת או חרס.
== הכוס ==
השפעתה של צורת הכוס על טעמו של היין לא הוכרעה על ידי מחקר מדעי כלשהו. עם זאת, יש המאמינים שצורת הכוס מרכזת את הטעם ואת הארומה במטרה להדגיש את המאפיינים של הזנים שונים.

== כוס יין אדום ==
כוס יין אדום מאופיינת בבית קיבול ופתח רחבים ובצורה מעוגלת. צורתה מותאמת ליין אדום כדי שאוויר יפתח אותו וישחרר ארומות וטעמים שאצורים בתוכו. ישנם סוגים מסוימים של יין אדום שלהם כוסות משלהם.
<gallery>
Red Wine Glass.jpg|כוס זכוכית ליין אדום
</gallery>

== כוסות יין לבן ==
כוס יין לבן מאופיינת בבית קיבול צר וארוך יותר, היות שטעמיהם של היינות הלבנים עדינים ופחות מורכבים מאלו של היינות אדומים. ויש פחות צורך באוויר שישחרר טעמים וארומות. ישנם יינות לבנים עם כוסות משלהם; בין השאר קיימות כוס שמפניה הצרה והארוכה, וכוס ליין מזן שרדונה שצורתה צרה וקצרה.
<gallery>
צילום שקוף של כוס זכוכית.jpg|כוס ארוכה וצרה שמתאימה לינות מבעבעים
White_Wine_Glas.jpg|כוס המתאימה בעיקר ליינות שרדונה
</gallery>

== כוסות ליין מחוזק ==
הכוס המכונה "קופיטה" (copita) מעוצבת עם בית קיבול גבוה ורחב יחסית על מנת לחזק את הארומות של יינות מחוזקים דוגמת פורט, שרי, ואפריטיפים נוספים. יש גם המשתמשים בכוסות דוגמת כוס ה"שונר" (Schooner) הגדולה (המשמשת להגשת שרי בבריטניה, ובאזורים אחרים משמשת להגשת סוגי בירה מסוימים) ובסוגים נוספים של כוסות, בהתאם למשקה ולאזור.
<gallery>
Copita-of-amontillado.jpg|כוס "קופיטה" לשרי ואפריטיפים נוספים
CatavinoEnMano.jpg|פינו (Fino) מוגש בכוס קופיטה
Sherry Glass MET DP241645.jpg|כוס שרי צרה דמוית חרוט שהוצגה במוזיאון המטרופוליטן לאמנות
</gallery>

=== כוס יין לקידוש ===
כוס המשמשת להחזקת יין (אדום לרוב, אך גם לבן לעיתים) עליו נאמרת ברכת הקידוש על מנת לקדש את השבת והחגים במסורת היהודית.

הכוס לרוב עשויה מכסף טהור מתוך הידור המצוה (אך כל כוס מספקת) ומוכרחת להכיל לכל הפחות רביעית נוזלים. בכוס זו נוהגים שלא תהיה לה רגל.

<gallery>
גביע קידוש.jpg|גביע קידוש עשוי ממתכת
Kiddush cup jerusalem.jpg| גביע קידוש עשוי כסף סטרלינג עם תחריט ירושלים
</gallery>
== יצרנים ידועים של כוסות יין ==
* - Riedel
*שפיגלאו - Spiegelau (חברת בת של רידל)
*שוט-צוויזל - Schott zwiesel
*שטולצה - Stolze
*אייש - Eisch

==קישורים חיצוניים ==

* 

==הערות שוליים==

*
יין
סטרטוספר לאס וגאס

סטרטוספר לאס וגאס הוא בית מלון בלאס וגאס, נבדה, ארצות הברית. המלון הוא מתחם גדול המורכב משני חלקים, המגדל, בעל 4 קומות בלבד המחובר למלון בשתיים מקומותיו, והמלון בעל 25 קומות. המגדל הוא השני בגובהו בחצי הכדור המערבי, שני רק למגדל סי אן בטורונטו שבקנדה.

בראש המגדל קיים פארק ובקומה שמתחתיו קיימת מסעדה ותצפית על העיר. במלון קיימים 2,427 חדרים.

== שימושי הקומות ==
=== המלון ===
* C - לובי, קזינו, עלייה למגדל ובית קפה
* 1 - חנויות, מסעדות, עלייה למגדל וחנייה
* 2-5 - חנייה בלבד
* 6-7 - חדרים וחנייה
* 8 - חדרים ומתחם הבריכה של המלון
* 9-22 - חדרים בלבד
* 23 - בר וחדרים
* 24 - בר ובריכה לגיל 21 ומעלה על גג מתחם המלון

=== המגדל ===
* C - לובי, ירידה למלון
* 1 - ירידה למלון, עלייה למתקן ה-SKY JUMP
*103 - אולם חתונות
*104 - מרכז כנסים
* 106 - מסעדת "טופ אוף דה וורלד".
*107 - טרקלין
* 108 - תצפית
* 109 - גג המגדל, פארק

== גלריית תמונות ==
<center>
<gallery>
File:Stratosphere by night.jpg|המגדל בלילה.
File:Stratosphere las vegas.jpg|מראה מקדימה.
File:Stratosphere tower at night.jpg|מראה בלילה מלמטה.
File:Clouds over Stratosphere Las Vegas.jpg|עננים מכסים את המגדל בצוהרי היום.
File:T-240085515.jpg|מראה מהתצפית בסטרטוספר.
File:05 Insanity the Ride 2.jpg|המתקן "אינסנטי" בפארק שלמעלה.
File:StratoXScream.jpg|ה-X Scream בפארק למעלה.
File:Stratosphere roller.jpg|רכבת ההרים שנסגרה.
File:The Stratosphere Las Vegas 2 Bay FM Antenna.jpg|האנטנה במגדל במרץ 2010.
</gallery>
</center>

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* 
* 
* [http://www.pcap.com/strato3.htm Las Vegas Leisure Guide page on the Stratosphere, with construction details]
* 
* [https://maps.google.com/maps?ll=36.147487,-115.156213&spn=0.005096,0.007918&t=k&hl=en Satellite shot]
* [http://www.reviewjournal.com/lvrj_home/2005/Apr-21-Thu-2005/news/26341046.html Stratosphere Las Vegas] at The Las Vegas Review-Journal

==ביאורים==

== הערות שוליים ==

קטגוריה:לאס וגאס: בתי מלון
קטגוריה:מגדלי תקשורת
קטגוריה:ארצות הברית: מגדלים
החיים על פי קיילי

החיים על פי קיילי (באנגלית: Life of Kylie) היא סדרת מציאות תיעודית אמריקאית המשודרת ב, בכיכובה של קיילי ג'נר. פרק הבכורה העולמית שודר ב-6 באוגוסט 2017. הסדרה כללה שמונה פרקים, כשמשך כל פרק הוא חצי שעה.

== הסדרה ==
הסדרה עוקבת אחר חייה של יזמית אופנה וכוכבת רשת והריאליטי ״משפחת קרדשיאן״, קיילי ג'נר כאשת עסקים, תוך שמירה על חיים נורמליים וחברות קרובה עם ג׳ורדין וודס. בהצהרה על קבלת הסדרה שלה, מספרת ג'נר, "השנים האחרונות היו מסע מדהים כל כך מלא תמיכה מהמעריצים שלי", והוסיפה כי "תוכנית זו תאפשר לי לתת למעריצים שלי להציץ על דברים שאני עובדת עליהם וגם לחשוף זמן איכות עם חבריי".

== סקירה הסדרה ==
{| class="wikitable"
|+
!פרק
!כותרת
!תאריך בכורה
!צפיות בארצות הברית
(במיליונים)
|-
!1
|"Nineteen: Part 1"
|6 באוגוסט 2017
|1.12
|-
!2
|"Nineteen: Part 2"
|6 באוגוסט 2017
|1.08
|-
!3
|"Boss"
|13 באוגוסט 2017
|0.84
|-
!4
|"Fame"
|20 באוגוסט 2017
|0.76
|-
!5
|"Met Ball"
|27 באוגוסט 2017
|0.67
|-
!6
|"London"
|3 בספטמבר 2017
|0.58
|-
!7
|"Peru: Part 1"
|10 בספטמבר 2017
|0.56
|-
!8
|"Peru: Part 2"
|17 בספטמבר 2017
|0.56
|}

== קישורים חיצוניים ==
* 

קטגוריה:משפחת קרדשיאן
קטגוריה:תוכניות מציאות אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות ספין-אוף אמריקאיות
קטגוריה:תוכניות טלוויזיה באנגלית
אודי צור

תא"ל אודי צור, יולי 2023
אודי צור (נולד בשנת 1976) הוא קצין בצה"ל בדרגת תת-אלוף המשמש כמפקד המלפ"ק (המרכז להכשרת פיקוד קרבי - לשעבר קורס מפקדי פלוגות ומפקדי גדודים). כיהן כמפקד חטיבה 7, מפקד חטיבת הבקעה, קצין המבצעים של פיקוד הדרום ומפקד גדוד 52.

==ביוגרפיה==
צור נולד וגדל במושב מולדת. התגייס לצה"ל בשנת 1995, לחיל השריון, ושובץ בגדוד 82 בחטיבה 7. עבר הכשרה כלוחם, קורס מפקדי טנקים וקורס קציני שריון. לאחר הקורס שב לגדוד 82 ומונה למפקד מחלקת טנקים, ולקח חלק בלחימה בדרום לבנון. בהמשך שירת כמפקד פלחו"ד "אלון" בגדוד במהלך מבצע חומת מגן בה עוטר הגדוד בצל"ש יחידתי. לאחר מכן נשלח לקורס בצבא ארצות הברית בפורט נוקס. בשנת 2003 מונה לסגן מפקד גדוד 82. בהמשך מונה למפקד פלס"ר 7, ושימש בתפקיד בין היתר במהלך מלחמת לבנון השנייה. לאחר מכן שימש כראש לשכת מפקד זרוע היבשה, סמי תורג'מן.

בשנת 2012 הועלה לדרגת סא"ל ומונה למפקד גדוד 52 בחטיבה 401, ושימש בתפקיד עד שנת 2014. במהלך התפקיד פיקד על כוח שהשתתף בסיכול פיגוע חדירת משאיות התופת בכרם שלום. לאחר מכן שימש כקצין המבצעים של פיקוד הדרום בין השנים 2014–2016. ב-30 ביולי 2017 הועלה לדרגת אל"ם ומונה למפקד חטיבת הבקעה, ושירת בתפקיד עד 18 ביולי 2019. ב-14 באוגוסט 2019 מונה למפקד חטיבה 7.

ב-2021 מונה צור למפקד המלפ"ק (המרכז להכשרת פיקוד קרבי לשעבר קורס מפקדי פלוגות ומפקדי גדודים).

== חיים אישיים ==
צור מתגורר בקיבוץ בחן, נשוי לקרן ואב לחמישה. בעל תואר ראשון במדעי המדינה מהמרכז הבינתחומי הרצליה.

==קישורים חיצוניים==

* 
* 
* 

==הערות שוליים==

קטגוריה:אלופי-משנה בצה"ל
קטגוריה:מפקדי חטיבת הבקעה
קטגוריה:מפקדי חטיבה 7
קטגוריה:מפקדי גדודים בחטיבה 401
קטגוריה:מולדת (מושב): אישים
קטגוריה:אנשי הקיבוץ
קטגוריה:בוגרי המרכז הבינתחומי הרצליה
קטגוריה:חיילי פלס"ר 7
קטגוריה:חיילי גדוד 82
קטגוריה:ישראלים שנולדו ב-1977
קטגוריה:חיילי צה"ל במלחמת חרבות ברזל
רחב זנב ניואה

רחב זנב ניואה (שם מדעי: Laticauda schistorhynchus) הוא מין של נחש ים ארסי ממשפחת הפתניים מהסוג רחב זנב. נחש ים זה מצוי רק באי ניואה שבאוקיינוס השקט.
== מאפיינים ==
אורכו מגיע למטר וצבעו שחור לבן מפוספס עם ראש שחור גדול, זנב גדול ורחב וריאות באורך כל גופו, שאיתן הוא יכול לצלול לזמן ממושך. הנחש שוחה רוב חייו בשונית האלמוגים שלחופי ניואה ונראה ביבשה לעיתים רחוקות. הוא ארסי מאוד ואחד מהיצורים הקטלניים ביותר בכדור הארץ.

הנחשים מזדווגים במים והזכר נכרך סביב הנקבה כך שלא תוכל לברוח. הנקבה מטילה ביצים אך לא ביבשה אלא במערות מימיות בעלי כיס אוויר אליהם היא מגיע מתחת למים. הביצים בוקעות אחרי 6 חודשים ומוצאים את הדרך לים בעצמם.

==קישורים חיצוניים==

==הערות שוליים==

קטגוריה:בעלי חיים שתוארו ב-1874
קטגוריה:טקסונים שתוארו בידי אלברט גינטר
קטגוריה:פתני ים
טבלן קלארק

טבלן קלארק (שם מדעי: Aechmophorus clarkii) הוא מין של עוף מים ממשפחת הטבלניים החי במערב אמריקה הצפונית. הוא דומה למין טבלן מערבי.

אורך הטבלן 56-74 ס"מ ומשקלו 550-1225 גרם. הטבלן בעל מקור צהוב ארוך, עין אדומה, ראש לבן עם כיפה ועורף שחורים וכנפיים אפורות. הטבלנים מותאמים לחיים במים ויש להם רגליים בתחתית הגוף עם קרומי שחייה גדולים איתם הם נעים בזרמים.

הטבלנים ניזונים בעיקר מדגים קטנים שהם תופסים במים. לאחר הדיג הם יכולים לנוח על המים כמו ברווזים.

לטבלנים ריקוד חיזור זוגי בו שני הזוויגים קופצים ורצים יחדיו מעל המים בתיאום. 
==תת-מינים==
* A. c. clarkii - מצוי בצפון ובמרכז מקסיקו 
* A. c. transitionalis - מצוי במערב קנדה ומערב ארצות הברית
==קישורים חיצוניים==

== הערות שוליים ==

קטגוריה:בעלי חיים שתוארו ב-1858
קטגוריה:טקסונים שתוארו בידי ג'ורג' ניובולד לורנס
קטגוריה:טבלניים
קטגוריה:ארצות הברית: עופות
טבלן צפון-אמריקאי

טבלן צפון-אמריקאי (שם מדעי: Aechmophorus) הוא סוג של עופות מים ממשפחת הטבלניים החיים באמריקה הצפונית. בסוג זה יש שני מינים דומים מאוד.

הטבלנים מצויים בנהרות, באגמים ולעיתים גם בחופי ים של מערב קנדה וארצות הברית. הם מדרימים עד לצפון מקסיקו. הם בעלי מקור צהוב, עיניים אדומות וכיפה ועורף שחורים. הרגליים בעלות קרומי שחייה. הם צוללים מוכשרים היכולים לרדוף במהירות אחרי דגים.

בעונת הרבייה, כחלק מטקס החיזור, שני הזוויגים של הטבלן רצים במקביל, ובתיאום, ריצה מהירה על פני המים.

==מינים==
* טבלן מערבי (Aechmophorus occidentalis)
* טבלן קלארק (Aechmophorus clarkii)

בעבר היה מין נוסף בסוג - Aechmophorus elasson.

==קישורים חיצוניים==

== הערות שוליים ==

קטגוריה:בעלי חיים שתוארו ב-1862
קטגוריה:טקסונים שתוארו בידי אליוט קוס
קטגוריה:טבלניים
MRC (טלקומוניקציה)

MRC (ראשי תיבות של Maximal-Ratio Combining תרגום: "מִשְׁקוּל יחס-מקסימלי" ולפעמים מכונה גם ratio-squared combining או predetection combining) היא מושג בטלקומוניקציה, שיטה גיוון (Diversity) בה:
# האותות מכל ערוץ מסתכמים
# השבח של כל ערוץ נתון ביחס לשורש ממוצע הריבועים של עצמת האות וביחס הפוך לממוצע הריבועים של רמת הרעש בערוץ.
# ערכי מישקול שונים ניתנים לכל ערוץ. 
MRC הוא שיקלול אופטימלי עבור ערוצי AWGN בלתי תלויים.

MRC יכול לשחזר את האות לצורתו המקורית.

== לדוגמה: אומדן הריבועים הפחותים במקרה של גיוון ב-Rx (אנטנות קליטה) ==
נניח דוגמה של מקלט בעל N אנטנות. במקרה זה, וקטור <math>y</math> המתקבל במקלט הוא:
:<math>y=hs+\rho n \,</math>
כאשר <math>n</math> זה וקטור הרעש <math>n-CN(0,I_{N \times N})</math>. 

בהינתן  קריטריון זיהוי ML (סבירות מרבית), הליך הזיהוי ניתן להיכתב כ:
:<math>\tilde{s}=argmin_{s \in QPSK}|\hat{s}-s|^2,</math>

כאשר <math>\hat{s}</math> הוא פתרון הריבועים המינימליים למודל דלעיל.

<math>\hat{s}=(h^*h)^{-1}h^*y.</math>

פתרון הריבועים המינימליים במקרה זה הוא ידוע גם כמשקול יחס מקסימלי - MRC. במקרה של N אנטנות ניתן לכתוב:
:<math>\hat{s}=\frac{h_0^*y_0+h_1^*y_1+...+h_{N-1}^*y_{N-1}}{|h_0|^2+|h_1|^2+...+|h_{N-1}|^2},</math>

מכך ניתן לראות כי האות מכל אנטנה "מסובב" וממושקל על פי הפאזה והעצמה של כל הערוץ, באופן כזה שהאותות מכל האנטנות משולבות ומסתכמות כך שהיחס בין האות לרעש מקסימלי.

== ראו גם ==
* ADA

* אנטנה חכמה
קטגוריה:עיבוד אותות
גד קרן

גד קרן (נולד ב-1950) הוא קרדיולוג, פרופסור מן המנין לקרדיולוגיה בפקולטה לרפואה של אוניברסיטת תל אביב, לשעבר מנהל המערך הקרדיולוגי בבית החולים איכילוב, לשעבר נשיא האיגוד הקרדיולוגי הישראלי, מופקד על הקתדרה לקרדיולוגיה באוניברסיטת תל אביב.

קרן עוסק בנושאים : אי-ספיקת לב, המודינמיקה ומסתמי הלב, הדמיה לא חודרנית של כלי דם והלב.

==ביוגרפיה==
קרן נולד בקיבוץ עין החורש לניצולי שואה מצ'כיה. אביו היה רופא פנימי, אמו מרים, הייתה עקרת בית. בגיל שנתיים עברה המשפחה לרמת גן. לאחר סיום לימודיו בבית ספר בורוכוב בגבעתיים, למד בבית ספר התיכון תיכון חדש בתל אביב, תחת ניהולו של יהויקים פאפוריש.

בגיל 18 התגייס קרן למסגרת העתודה האקדמאית, וסיים את לימודי רפואה באוניברסיטת תל אביב. במקביל סיים תואר ראשון בפילוסופיה. במלחמת יום הכיפורים שירת כחובש בפיקוד דרום. משנת 1975 שירת כרופא צבאי בתפקיד של רופא גדודי. בין השנים 1980–1985 התמחה בקרדיולוגיה, בבית החולים איכילוב במחלקתו של הפרופ' שלמה לניאדו. בהמשך קרן יצא להשתלמות בארצות הברית בתחומים הקרדיולוגים : המודינמיקה, אי ספיקת לב, אקוקרדיוגרפיה בבית החולים ע"ש אלברט איינשטיין, בניו יורק ובמחלות כלי דם כלילית ומחקר בתחום אולטראסאונד בכלי דם, NIH בטסדה, במרכז רפואי בוושינגטון.

קרן ניהל בהמשך מעבדת אקו לב בבית החולים איכילוב, ואת היחידה לאשפוז קרדיולוגי. משנת 2002 עד סוף שנת 2018 קרן ניהל את המערך הקרדיולוגי באיכילוב.

קרן משלב את עבודתו כקלינאי, איש אקדמיה ואיש ניהול. קרן מכהן כראש הקתדרה לקרדיולוגיה ע"ש חיים שיבא באוניברסיטת תל אביב
ויו"ר מרכז שלזק למחקר. בין השנים 1998–2002 כיהן קרן כסגן דיקן להוראה בבית הספר לרפואה של אוניברסיטת תל אביב.
קרן בעל תואר פרופסור מן המנין מאוניברסיטת תל אביב,, פרסם כ-200 פרסומים מדעים.
בנוסף קרן מכהן כסגן עורך "עיתון הרפואה" ועיתון "IMAJ", בהוצאת ההסתדרות הרפואית. בין השנים 2000–2004 שירת כחבר בנשיאות המועצה המדעית של ההסתדרות הרפואית.

קרן היה שותף בפיתוח מסתם זעיר המווסת את מעבר הדם בין עליות הלב, ועל ידי כך מסייע להפחתת הלחץ העודף הקיים אצל חולי אי ספיקת לב בעלייה ובחדר השמאלי, שגורם להצפת הריאות במים ולקשיי נשימה. קרן הגה את הטכנולוגיה של חברת V-Wave והיה אחד ממקימי החברה. בשנת 2000 קרן כתב פטנט על השיטה שפיתח.<ref></ref>

בין השנים 1991–2001 כיהן קרן כדירקטור בחברת התרופות תרו.. בית המשפט העליון נדרש לערעור בעניין המס על שכרו של קרן מחברת תרו, וקבע כי רווח של 1.2 מיליון ש"ח ממימוש אופציות אותן קיבל קרן כשכר מהחברה ימוסו בשיעור גבוה לפי סיווג של "הכנסה אחרת ממשלח יד או עסק".

==לקריאה נוספת==
*[https://web.archive.org/web/20151117161516/http://www.shahal.co.il/%d7%94%d7%a4%d7%a8%d7%95%d7%a4%d7%a1%d7%95%d7%a8-%d7%94%d7%9e%d7%a1%d7%95%d7%93%d7%a8/ "הפרופסור המפוזר"] - אתר שח"ל - ארכיון שח"ל

==קישורים חיצוניים==
* [http://www.tasmc.org.il/Personnel/Pages/keren-gad.aspx אתר בית חולים איכילוב] המערך הקרדיולוגי - פרופ' גד קרן
* [https://www.ncbi.nlm.nih.gov/pubmed/?term=Keren+G מפרסומיו של פרופ' גד קרן] אתר pubmed
* [https://www.youtube.com/watch?v=81NiNIVTzds "בואו להכיר את הלב שלנו"] פרופ' גד קרן, מסביר על היחידות המרכיבות את המערך הקרדיולוגי באיכילוב, (3:02 דקות), יו-טיוב
* 

==הערות שוליים==

קטגוריה:קרדיולוגים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:רופאים צבאיים ישראלים
קטגוריה:בוגרי בית ספר בורוכוב (גבעתיים)
קטגוריה:בוגרי תיכון חדש
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראלים שנולדו ב-1950
סיון אלבו בן חור

סיון אלבו בן חור (נולדה ב-6 ביוני 1982) היא מנצחת ישראלית אשר משמשת בתור המנצחת הראשית של התזמורת האנדלוסית הישראלית.

==ביוגרפיה==
אלבו בן חור נולדה באשקלון ולמדה בתיכון הישראלי למדעים ולאמנויות ולאחר מכן לתואר ראשון בכינור אצל אורה שירן, ותואר ראשון בניצוח אצל יבגני צירלין מהאקדמיה למוסיקה ולמחול בירושלים. תואר שני בניצוח עשתה אצל מנדי רודן מבית הספר למוזיקה ע"ש בוכמן-מהטה שבאוניברסיטת תל אביב.

אלבו בן חור ניצחה במשך שלוש שנים על תזמורת סימפונט רעננה. כן ניצחה על התזמורת הקאמרית הישראלית, התזמורת הסימפונית הישראלית ראשון לציון, התזמורת הסימפונית של קפריסין, הסינפונייטה הישראלית באר שבע, אנסמבל מיתר, תזמורת האופרה הקאמרית, התזמורת הסימפונית של פורטו, תזמורת הבמה הישראלית, תזמורת הקמפוס רמת השרון, התזמורת הסימפונית ע"ש מנדי רודן, התזמורת הסימפונית של בית הספר למוזיקה ע"ש בוכמן-מהטה ועל התזמורת הסימפונית הממלכתית "קלאסיקה" של סנקט פטרבורג, שעליה נשלחה לנצח כנציגת האקדמיה למוסיקה ולמחול בירושלים.

אלבו בן חור השתתפה בכיתות אמן בניצוח עם דורל פשקו (רומניה), ג'יזל בן-דור (ישראל וארצות הברית), פביאן פניסלו (ספרד), יורמה פאנולה (פינלנד) ויואל לוי (ישראל), וכן השתתפה בסדנת מנצחים עם אשר פיש וזמרי האופרה הישראלית.

אלבו בן חור הוזמנה לנצח על התזמורת הסימפונית של בית הספר למוזיקה ע"ש בוכמן-מהטה בקונצרט לכבוד יום הולדתו ה-60 של הכנר והמורה זכר ברון.

השתתפה בתחרויות האביב 2007–2008 למנצחים צעירים ע"ש יורי אהרונוביץ' והגיעה לשלב הגמר בתחרות, שבמסגרתה ניצחה על אנסמבל סולני תל אביב, התזמורת הסימפונית ירושלים, התזמורת הסימפונית חיפה והתזמורת הקאמרית הישראלית.

=== חייה האישיים ===
אלבו בן חור נשואה לאבישי (חצוצרן בתזמורת הקאמרית הישראלית) והיא אם לשתי בנות. מתגוררת בקיבוץ עינת.

==קישורים חיצוניים==

* [https://www.andalusit.co.il/סיון-אלבו-בן-חור סיון אלבו בן חור באתר התזמורת האנדלוסית הישראלית אשדוד]
* 
* 

קטגוריה:מנצחות ישראליות
קטגוריה:עינת: אישים
קטגוריה:מוזיקאי אנדלוסית
קטגוריה:בוגרות התיכון הישראלי למדעים ולאמנויות (ירושלים)
קטגוריה:בוגרי התיכון הישראלי למדעים ולאמנויות (ירושלים)
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:ישראליות שנולדו ב-1982
קטגוריה:ישראלים שנולדו ב-1982
גיוון (טלקומוניקציה)

סכמת <span>גיווּן (באנגלית: Diversity Scheme) </span>היא שיטה לשיפור אמינות מידע המועבר על גבי אות באמצעות שני ערוצי תקשורת (או יותר) עם מאפיינים שונים. גיוון משמש בעיקר בתקשורת רדיו והיא הטכניקה הנפוצה להתגברות על תופעות דעיכה והפרעה בין ערוצית, והימנעות משגיאות מתפרצות (error burst).

העיקרון הבסיסי הוא שימוש בעובדה שערוצים בודדים חווים רמות שונות של דעיכה והתאבכות. גרסאות שונות של אותו האות יכולות להיות משודרות ו/או נקלטות, אשר בסופו של דבר מסתכמות באלגוריתם עיבוד האות במקלט. לחלופין, ייתור קוד המשמש כ FEC (ראשי תיבות של Forward Error Correction) יכול להתווסף להודעה המשודרת. . טכניקות גיוון עשויות לנצל  את תופעת ריבוי הנתיבים שאופן טבעי מפריעה לשידור כדי להפיק תועלת המכונה "שבח גיוון" (Diversity Gain) הנמדד בדרך כלל בדציבלים.

== סוגי גיוון נפוצים ==
נפוצות המחלקות הבאות של סכמות גיוון:
===גיוון בזמן===
גרסאות מרובות של אותו האות משודרות ברגעים שונים. או לחלופין, ייתור קוד המשמש כ FEC והמסר "נמרח" בזמן בטכניקות של חילופי ביטים (bit-interleaving), לפני השליחה. לפיכך, שגיאות מתפרצות מופחתות משמעותית, עקב פיזור השגיאה לאחר ההרכבה מחדש במקלט, וכך הליך תיקון השגיאות נעשה יעיל.
===גיוון בתדירות===
האות מועבר באמצעות מספר ערוצי תדר או משתרע על פני ספקטרום רחב המושפע ע"י דעיכה סלקטיבית בתדר. בשנים המאוחרות של המאה ה-20 קווי ממסר גלי מיקרוגל  השתמשו לעיתים קרובות במספר קבוע של ערוצי  פס רחב, וערוץ הגנה אחד לשימוש אוטומטי על ידי ערוץ הנמצא בדעיכה. דוגמאות מאוחרות יותר כוללות:
* אפנון OFDM בשילוב עם FEC וחילופיות תדר "subcarrier interleaving".
* Spread Spectrum, למשל FHSS או DS-CDMA.
===גיוון מרחבי===
האות מועבר דרך כמה נתיבים שונים במרחב. במקרה של קווי תמסורת,  ניתן להשגה על ידי שידור באמצעות מספר חוטים. במקרה של שידור אלחוטי, זה יכול להיות מושגת על ידי גיוון באנטנות באמצעות מספר אנטנות במשדר ו/או במספר אנטנות של המקלט. במקרה האחרון, טכניקת שילוב מיושמת לפני עיבוד האות. אם האנטנות רחוקות דיין, לדוגמה תחנת סלולריות שונות, או נקודות גישה שונות ל-WLAN, זה נקרא גיוון-מאקרו גיוון אתרים (site diversity). אם את האנטנות במרחק בסדר גודל של אורך גל אחד, זה נקרא גיוון-מיקרו. מקרה מיוחד הוא אנטנת מערך מופע, אשר יכול לשמש גם עבור עיצוב אלומה, ערוצי MIMO וקידוד מרחב–זמן (STC).
===גיוון בקיטוב===
מספר גרסאות של אות מועברים ומתקבלים באמצעות אנטנות עם קיטוב שונה. טכניקת שילוב מוּחלת בצד המקלט.
===גיוון משתמשים===
מתקבל על ידי תזמון משתמשים אופורטוניסטי במשדר או במקלט. בכל זמן נתון, המשדר בוחר את המשתמש הטוב ביותר בין המקלטים המועמדים על פי התכונות של כל ערוץ בין המשדר לבין כל מקלט. מקלט חייב להזין בחזרה את איכות ערוץ המידע למשדר, על מנת ליישם גיוון משתמשים.

== ראו גם ==
* זירוי טרופוספירי

קטגוריה:שיטות טלקומוניקציה
קטגוריה:עיבוד אותות
קטגוריה:תקשורת סלולרית
יעקב טמרקין

יעקב דוידוביץ טמרקין (ברוסית: Я́ков Дави́дович Тама́ркин, 11 ביולי 1888 – 18 בנובמבר 1945) היה מתמטיקאי יהודי, רוסי-אמריקאי שנודע בשל פעילותו בתחום האנליזה המתמטית.

== ביוגרפיה ==
טמרקין נולד בצ'רניהיב, שבאימפריה הרוסית (כיום באוקראינה) למשפחה יהודית עשירה. אביו, דוד טמרקין, היה רופא ואמו סופי קרסילסקיקוב הייתה ממשפחה של בעל קרקעות. הוא עבר לסנט פטרבורג כילד, ושם גדל. בגימנסיון המקומי התיידד עם אלכסנדר פרידמן, קוסמולוג, שעמו כתב את הפרסום הראשון במתמטיקה בשנת 1906, ונשאר ידידו הקרוב עד מותו הפתאומי של פרידמן ב-1925.
ולדימיר סמירנוב היה חבר אחר מאותו גימנסיון, ושנים רבות לאחר מכן חיברו במשותף את ספר הלימוד הפופולרי "קורס במתמטיקה גבוהה".

בשנת 1925, עקב דאגה ליציבות רוסיה, החליט להגר לארצות הברית. לימים סיפר כי הזיכרון החביב עליו היה בחינה שנאלץ לעבור בגאומטריה אנליטית בידי קונסול אמריקאי בריגה, כאשר הוא ניסה להוכיח את זהותו. בארצות הברית, היה למרצה בדארטמות' קולג'. בשנת 1927, טמרקין קיבל פרופסורה באוניברסיטת בראון, שם הוא נשאר עד פרישתו בשנת 1945, לאחר שעבר התקף לב. הוא מת מאוחר יותר באותה שנה בבת'סדה, מרילנד, פרבר של וושינגטון.

עבודתו של טמרקין התפרסה על פני מספר תחומים, לרבות תורת המספרים, משוואות אינטגרליות, טורי פורייה, אנליזה מרוכבת, בעיות תנאי שפה ומשוואות דיפרנציאליות. הוא היה מייסד-שותף ועורך של "Mathematical Reviews" (אשר היה יצא לאור בבראון באותו זמן), יחד עם אוטו נאוגבאואר וויליאם פלר. הוא היה גם תומך פעיל של האגודה האמריקאית למתמטיקה, חבר המועצה מתחילת 1931, וסגן נשיא בשנים 1942–1943. היו לו מעל עשרים דוקטורנטים באוניברסיטת בראון, כולל דורותי לואיס ברנשטיין, נלסון דנפורד, ג'ורג' פורסיית' ודריק להמר.

טמרקין היה נשוי להלן וייקרדט (1888–1934), שבאה ממשפחה עשירה ממוצא גרמני. בנם, פול טמרקין (1922–1977), היה פיזיקאי במכון ראנד.

==קישורים חיצוניים==

* 

== הערות שוליים ==

קטגוריה:סגל אוניברסיטת בראון
קטגוריה:סגל דארטמות' קולג'
קטגוריה:מתמטיקאים רוסים
קטגוריה:מתמטיקאים סובייטים
קטגוריה:מתמטיקאים יהודים
קטגוריה:מתמטיקאים אמריקאים
קטגוריה:בוגרי אוניברסיטת סנקט פטרבורג
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1888
קטגוריה:אמריקאים שנולדו ב-1945
ע.ז.ר.ה - איגוד דוברי אנגלית

ע.ז.ר.ה (ESRA) אגוד דוברי אנגלית, היא, נכון ל-2021, העמותה התנדבותית הגדולה ביותר בישראל של עולים דוברי אנגלית, הפועלת לחיזוק החברה הישראלית, סיוע לעולים להתערות בחברה וצמצום פערים חברתיים וחינוכיים בפריפריה. העמותה נוסדה בשעת 1979 על ידי מיכל (מרל) גוטמן ומנכ"לית העמותה משנת 2017 היא סאני מרשנסקי.

== פעילות ==
העמותה מסייעת ומקלה על התאקלמותם והשתלבותם של עולים דוברי אנגלית בחברה הישראלית.

בפרוץ הקורונה, עמותת ESRA פיתחה תוכניות חדשות והרחיבה את שירותי הרווחה והפרויקטים בחינוך כגון: פרויקט "סטודנטים בונים קהילה", בו משכנים סטודנטים בשכונות מוחלשות שחונכים ילדים, מחזקים אותם ומונעים את נשירתם מבית הספר, ופרויקט "ע.ז.ר.ה. באנגלית" לשיפור ההישגים הלימודיים באנגלית של תלמידי בתי הספר בשיתוף משרד החינוך.

בשנת 1992 זכתה העמותה באות הנשיא להתנדבות ובשנת 1999 מייסדת ונשיאת הכבוד, מיכל גוטמן, זכתה באות על מנהיגות בהתנדבות וכן לתעודות הערכה והוקרה על העשייה החברתית לקידום החברה הישראלית ולקליטת עלייה.

העמותה מפיצה מגזין עבור דוברי האנגלית בישראל וכן מפעילה חנויות יד-2 לטובת הקהילה, בהן היא מעסיקה סטודנטים במלגה ואנשים בעלי צרכים מיוחדים.

== קישורים חיצוניים ==
* 
* 

קטגוריה:ארגוני עזרה בישראל
קטגוריה:ארגונים חברתיים בישראל
קטגוריה:ארגוני חינוך
קטגוריה:ארגוני סיוע לחולי סרטן בישראל
קטגוריה:ישראל: עמותות
קטגוריה:מקבלי אות הנשיא להתנדבות
קטגוריה:הוראת האנגלית בישראל
מתיו קולר

מתיו קולר (באנגלית: Matthew J. Kohler) (נולד ב-21 באוקטובר 1960) הוא קצין בדימוס בדרגת תת-אדמירל בצי ארצות הברית. שירת כקצין המודיעין של הצי וסגן לתחום לוחמת המידע של ראש המבצעים הימיים.

==ביוגרפיה==
קולר נולד באירי שבפנסילבניה. ב-1983 סיים תואר ראשון באוניברסיטת אינדיאנה בפנסילבניה. הוא בעל תואר שני במדעי המחשב מבית הספר של הצי ללימודים מתקדמים, ותואר שני בהיסטוריה צבאית מהמכללה לפיקוד ומטה של צבא ארצות הברית.

ב-1984 התגייס לצי, תפקידיו המבצעים בים כללו שירות כקצין מודיעין בטייסת הקרב 102 על נושאת המטוסים "אמריקה", שימש קצין המודיעין של פלגת התקיפה האמפיבית הראשונה באוניית הסער האמפיבית "פלליו" וקצין המודיעין של קבוצת הסיירות-משחתות השנייה כחלק מקבוצת הקרב של נושאת המטוסים "ג'ורג' וושינגטון". 

בתפקידי מטה ביבשה שימש קצין מודיעין ולוחמת מידע במפקדת כוחות הצי באירופה, שימש סגן ראש מחלקת מודיעין במרכז הלוחמה המשותף, ראש מבצעי המודיעין בפיקוד המבצעים המיוחדים וקצין המודיעין של כוח המשימה המשותף לסוכנויות הממשל השונות בקי וסט שבפלורידה. כאדמירל משנה שימש סגן קצין המודיעין של הצי, סגן מפקד פיקוד הסייבר של הצי וסגן מפקד יחידת TAO בסוכנות לביטחון לאומי ב-2012 מונה לקצין המודיעין של פיקוד אפריקה של ארצות הברית.

באוקטובר 2014 מונה למפקדו הראשון של פיקוד לוחמת המידע של הצי. ביולי 2017 קודם לדרגת תת-אדמירל. ביוני 2018 מונה לקצין המודיעין של הצי ולסגן לתחום לוחמת המידע של ראש המבצעים הימיים. ב-2020 פרש מהצי.

==קישורים חיצוניים==

* [http://www.navy.mil/navydata/bios/navybio.asp?bioID=653 ביוגרפיה] באתר הצי

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:אמריקאים שנולדו ב-1960
התקרית בשגרירות ישראל בעמאן 2017

התקרית בשגרירות ישראל בעמאן אירעה ב-23 ביולי 2017 בדירת מאבטח ישראלי במתחם שגרירות ישראל שברבת עמון, ירדן, כשמקומי בן 17 דקר במברג את זיו מויאל, קצין ביטחון ישראלי. המאבטח נפצע באורח קל והשיב בירי שכתוצאה ממנו נהרגו הדוקר ובעל הדירה. התקרית גרמה למשבר דיפלומטי ביחסי ירדן–ישראל.

== רקע ==

ב-14 ביולי 2017 ביצעו שלושה מוסלמים ערבים-ישראלים את הפיגוע בהר הבית: פיגוע ירי בו נהרגו שני שוטרים ישראליים. בתגובה סגרה ישראל את הר הבית ליומיים, ביצעה בו סריקות ולאחר מכן פתחה אותו מחדש, כאשר בכניסות אליו הוצבו גלאי מתכות. הערבים סירבו לקבל את הצבת גלאי המתכות והמופתי של ירושלים הוציא פתווה שאסרה על המוסלמים לעבור דרך גלאי מתכות כדי להתפלל בהר הבית. שבוע לאחר מכן, ב-21 ביולי, פרצו מהומות בירושלים, ושלושה פלסטינים נהרגו במהלכן.

ב-21 ביולי קיימו ארגוני ימין וארגונים אסלאמיסטיים הפגנה גדולה בעמאן נגד גלאי המתכות בהר הבית.

== הפיגוע ==
בשעות הערב הגיע מוחמד זכריא אל-ג'וואודה, בן 17, כדי להתקין רהיטים בדירתו של קצין הביטחון הסמוכה למתחם השגרירות, שם דקר אותו במברג. המאבטח, שנפצע באורח קל, ירה והרג את הדוקר ופצע את בעל הבית הירדני, ד"ר בשאר חמארנה, שמת מאוחר יותר מפצעיו.

== לאחר הפיגוע ==
בישראל הוטל תחילה צו איסור פרסום על הפיגוע, והצו הוסר בבוקר למחרת.

הרשויות הירדניות דרשו את המאבטח לחקירה, על-אף אמנת וינה בדבר יחסים דיפלומטיים שאוסרת על קיום חקירה נגד עובד נציגות דיפלומטית, ולא הסכימה לתת לו לחזור לשטח ישראל. כתוצאה מהמתיחות הונחו עובדי השגרירות לא לצאת מהשגרירות. קצין הביטחון והסגל הדיפלומטי הפכו לנצורים בבניין השגרירות.

למחרת נשלח לירדן ראש השב"כ נדב ארגמן לדון בשחרור המאבטח ואנשי השגרירות הישראלים הנצורים בה. באמצעי התקשורת דווח שהירדנים התנו את שחרור סגל השגרירות בהסרת גלאי המתכות בהר הבית, אך לשכת ראש ממשלת ישראל הכחישה זאת. ב-24 ביולי החליט הקבינט המדיני-ביטחוני על הסרת גלאי המתכות וירדן אפשרה לסגל הדיפלומטי הישראלי והמאבטח לחזור לישראל. לאחר שובם, נפגש ראש הממשלה בנימין נתניהו עם המאבטח בלשכתו שבירושלים. סרטוני וידאו מהפגישה הופצו על ידי לשכת ראש הממשלה, ועוררו כעס בקרב בכירים בממשלת ירדן שמתחו ביקורת על יחס נתניהו למאבטח.

בהתאם לאמנת וינה תחקור משטרת ישראל את המאבטח, ותוצאות החקירה יועברו לידיעת ירדן.

תחקיר של השב"כ קבע שהמאבטח הותקף ממניע לאומני ופעל מתוך הגנה עצמית.

ירדן סרבה לאפשר את חזרת שגרירת ישראל לעמאן, כל עוד המאבטח לא יועמד לדין.

ב-18 בינואר 2018 התנצלה ישראל בפני ירדן על התקרית והבטיחה לשלם פיצוי לממשלת ירדן. נקבע ששגרירות ישראל בעמאן תחזור לפעול, תוך החלפת השגרירה.

==הערות שוליים==

קטגוריה:יחסי ירדן–ישראל
קטגוריה:פעולות טרור ב-2017
קטגוריה:מתקפות נגד נציגויות דיפלומטיות ישראליות
קטגוריה:עמאן
קטגוריה:ירדן: היסטוריה
קורוקו מצויץ

קורוקו מצויץ (שם מדעי: Pharomachrus antisianus) הוא מין של קורוקו, המצוי בבוליביה, קולומביה, פרו, אקוודור וונצואלה. סווג טקסונומית לראשונה על ידי חוקר הטבע הצרפתי אלסיד ד'אורביגני ב-1837.

== מאפיינים ==
אורכו של קורוקו בוגר הוא כ-33 עד 34 ס"מ. ראשו וגבו של הזכר ירוקים-מתכתיים, בעוד חזהו ובטנו אדומים. מעל מקורו הכתום יש לקורוקו המצויץ ציצה. הוא המין היחיד בעל ציצה כזו במשפחתו. הביב שלו לבן. בשונה מהזכר, ראשה וחזה של הנקבה חומים, ומעל מקורה אין ציצה.

בתי הגידול המועדפים עליו הם יערות טרופיים או סובטרופיים הרריים עם רמת לחות גבוהה. הרום בו הוא מצוי הוא בין 1,200 ל-3,000 מטרים מעל גובה פני הים. 

הקורוקו הוא אוכל פירות בדרך כלל, אך הפרטים הבוגרים מאכילים את גוזליהם במינים שונים של פרוקי רגליים וחולייתנים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי אלסיד ד'אורביני
קטגוריה:טרוגוניים
קטגוריה:אקוודור: עופות
כמצ'יינה

תאגיד כימי בינלאומי של סין או ChemChina היא חברת כימיקלים בבעלות ממשלתית סינית המייצרת כימיקלים לחקלאות, מוצרי גומי, חומרים כימיים וכימיקלי בסיס (specialty chemicals המשמשים במגוון רחב של תחומי תעשייה ועיבוד פטרוכימי. בשנת 2019, דורגה במקום ה-144 במדרג החברות Fortune Global 500.

עד סוף 2016 היו לכמצ'יינה 10,800 פטנטים רשומים.

== היסטוריה ==
=== בלוסטאר ===
כמצ'יינה החלה כמפעל קטן לייצור תמיסות שנקרא בלוסטאר שנוסד על ידי רן ג'יאנשין בשנת 1984 באמצעות הלוואה של 10,000 יואן. רן יצר את אמפריית כמצ'יינה  על ידי לקיחת שליטה על מעל 100 מפעלים שהיו בבעלות המדינה ושרו במצוקה כלכלית, בכל רחבי סין, בעוד הממשלה מחזיקה בבעלות. הוא נמנע מפיטורי עובדים עודפים בעודו מסיט אותם לעבוד בשרשרת המסעדות מלאן נודלס. הוא הביא יועצים מקצועיים להנהלת החברה, והפך את העסק לאחת מהיוזמות הדינמיות ביותר בסין.

=== פירלי ===
באמצע 2016 רכשה כמצ'יינה 100% ממניות יצרנית הצמיגים האיטלקית, פירלי, תמורת כ-7.7 מיליארד דולר.

=== רכישת Syngenta ===
בפברואר 2016, נודע כי כמצ'יינה הסכימה לרכוש בשווי 43 מיליארד את Syngenta, חברה שווייצרית לייצור זרעים וחומרי הדברה, שהיא הרכישה הגדולה ביותר של חברה זרה.

החברה מחזיקה בחברת "זרעים גדרה" הישראלית.

=== מיזוג עם סינוכֶּם ===
במאי 2017 דווחה סוכנות רויטרס כי מתקיים דיון לגבי מיזוג ואיחוד של ChemChina ו Sinochem, ובכך לעקוף מובילי שוק כגון, BASF, בעסקה השווה כ-120 מיליארד דולר.

== חברות בת ==
* תאגיד האגרוכימיה הסיני הלאומי (100%)
* Sanonda אחזקות (100%)
* Sanonda (צפוי 70%)
* אדמה פתרונות לחקלאות (100%)
* פירלי (100%)

==קישורים חיצוניים==
* 

== הערות שוליים ==

קטגוריה:כמצ'יינה
קטגוריה:חברות סיניות
קטגוריה:יצרני כימיקלים
גאורג, נסיך הכתר של סקסוניה

גאורג, נסיך הכתר של סקסוניה (בגרמנית - Georg von Sachsen; 15 בינואר 1893 - 14 במאי 1943), היה בנו של פרידריך אוגוסט השלישי, מלך סקסוניה ונסיך הכתר של סקסוניה, אולם לאחר ביטול המונרכיה בשנת 1918, ויתר גאורג על זכויותיו והפך לכומר ישועי.

==ביוגרפיה==
גאורג נולד ב-15 בינואר 1893 בדרזדן לפרידריך אוגוסט, נסיך סקסוניה, וללואיזה, ארכידוכסית אוסטריה, בתם של פרדיננד הרביעי, הדוכס הגדול של טוסקנה ואליצ'ה, נסיכת פארמה.

בשנת 1903 התגרשו הוריו, וגאורג יחד עם שאר אחיו נשאר יחד עם אביו. גאורג קיבל חינוך קתולי קפדני, על אף שרוב מוריו היו פרוטסטנטים. בשנת 1904 מת סבו גאורג, מלך סקסוניה, ואביו עלה לשלטון במקומו כפרידריך אוגוסט השלישי, מלך סקסוניה.

לאחר שסיים את לימודיו בתיכון, החל גאורג בלימודי כלכלה ומדעי המדינה באוניברסיטת ברסלאו. בשנת 1912 התגייס גאורג לצבא הקיסרות הגרמנית יחד עם חברו לודוויג רן, והצטרף לרגימנט משמר הגרנדירים ה-100 (הסקסוני המלכותי ה-1). עם פרוץ מלחמת העולם הראשונה נשלח גאורג לחזית בדרגת האופטמן כחלק מהארמייה השלישית, ואף נפצע במהלך הקרבות, וב-שנת 1915 קיבל את עיטור צלב הברזל מדרגה ראשונה מווילהלם השני, קיסר גרמניה. ב-27 ביולי 1916 הצטרף גאורג לקבוצת הארמיות גלוויץ, וב-30 באוגוסט אותה שנה קיבל את עיטור המסדר הצבאי של היינריך הקדוש. 

ב-30 בנובמבר 1917 הועלה גאורג לדרגת מיור, ומונה למפקד רגימנט הרגלים ה-104 (הסקסוני המלכותי ה-5 - נסיך הכתר), עמו נלחם בחזית המזרחית ובחזית המערבית, עד ה-22 במאי 1918.

בקיץ 1918 התארס גאורג עם מריה אמליה, דוכסית וירטמברג, בתם של אלברכט, דוכס וירטמברג ומרגרטה סופיה, ארכידוכסית אוסטריה, אולם בשל ביטול המונרכיה והפיכתו של גאורג לכומר לא התקיימו הנישואים.

ב-13 בנובמבר 1918 התפטר אביו מתפקידו, בעקבות התבוסה הגרמנית במלחמה והמהפכה הגרמנית, ובעקבות כך החליט גאורג לוותר על זכויותיו על כס המלוכה הסקסוני ולהיות כומר קתולי. חלק ממשפחתו התנגד להחלטתו בשל האפשרות של החזרת המונרכיה, אולם אף על פי כן הצטרף גאורג למסדר הפרנציסקני. במהלך חורף 1919-1920 מצא גאורג שהחיים הפרנציסקנים מגבילים מדי מבחינה אינטלקטואלית, ומשום כך עבר למסדר הישועי. בשנת 1921 החל גאורג לימודי תאולוגיה באוניברסיטת פרייבורג, ובשנת 1923 ויתר רשמית על זכויותיו על הכתר הסקסוני. בשנת 1924 הוסמך גאורג ככומר, ומאז נודע כ"האב גאורג פון זקסן".

גאורג התנגד לאנטישמיות, ומשום כך התנגד בכל תוקף לנאצים, ואף סייע במהלך מלחמת העולם השנייה בהצלת יהודים, מה שגרם מאוחר יותר לסימונו על ידי הגסטאפו.

ב-14 במאי 1943 טבע גאורג בעת ששחה באגם גרוס גליניקה בברלין, וב-16 ביוני הוא נקבר באחוזת הקבר המלכותית בקתדרלת דרזדן.

== אילן יוחסין ==

==קישורים חיצוניים==

* 

קטגוריה:הרוגי טביעה
קטגוריה:אבירי מסדר גיזת הזהב
קטגוריה:בית וטין
קטגוריה:ילידי 1893

קטגוריה:נפטרים ב-1943
פרנק שוסטק

פרנק שוסטק, יולי [[2017]]
פרנק שוסטק (באנגלית: Frank Shostak) הוא כלכלן נחשב מהאסכולה האוסטרית. הוא עמית מחקר במכון מיזס ומנהל פירמת ייעוץ עסקי אשר מנתחת באמצעות הכלכלה האוסטרית את השוק העולמי.

שוסטק פרסם מעל 350 מאמרים בנושאים הקשורים לכלכלה, רובם פורסמו באתר מכון מיזס.

==ביוגרפיה==
שוסטק נולד בריגה, לטביה. בשנת 1970 קיבל תואר ראשון בכלכלה באוניברסיטה העברית. בשנת 1978 קיבל תואר שני בכלכלה מאוניברסיטת ראנד באפריקאנס . ב-1983 קיבל דוקטורט בכלכלה מאוניברסיטת ראנד באפריקאנס.

בין השנים 1974–1980 עבד כראש מחלקת אקונומטריקה בסטנדרד בנק ביוהנסבורג. בין השנים 1981–1985 היה יושב ראש פירמת הייעוץ עסקי אקונומטריקס. בין השנים 1986–2010 עבד ככלכלן ראשי ואסטרטג שוק בפירמת MF Global. בין 2010–2012 עבד ככלכלן ראשי בפירמת AAS Economics. בין השנים 2012–2015 עבד ככלכלן ראשי בפירמת MMG economic research Switzerland. ביוני 2015 שב לעבוד ב-AAS Economics.

==מאמרים נבחרים==
* .
* .
* .

==קישורים חיצוניים==

* [https://mises.org/profile/frank-shostak מאמרים מאת פרנק שוסטק], באתר [https://mises.org/ מכון מיזס] .
* [http://www.cobdencentre.org/author/fshostak/ מאמרים מאת פרנק שוסטק], באתר [http://www.cobdencentre.org מרכז קובדן] .
* [https://mises.org/library/real-world-economics-interview-frank-shostak Real-World Economics: An Interview with Frank Shostak], באתר [https://mises.org/ מכון מיזס], 30 ביולי 2014 .

==הערות שוליים==

קטגוריה:כלכלני האסכולה האוסטרית
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות בדרום אפריקה
קבוצת הארמיות אלברכט

קבוצת הארמיות אלברכט (או קבוצת הארמיות D), הייתה קבוצת ארמיות גרמנית שפעלה במלחמת העולם הראשונה בחזית המערבית.

==היסטוריה==
ב-7 במרץ 1917 הוקמה קבוצת הארמיות בפיקודו של אלברכט, דוכס וירטמברג, והוצבה בחלק הדרומי של החזית המערבית. מכיוון שהאזור היה שקט וכמעט ללא לחימה, הורכבו יחידות קבוצת הארמיות בעיקר מלוחמים קשישים ומאנשי הלאנדווהר. ב-11 בנובמבר 1918 נחתם הסכם הכניעה של הקיסרות הגרמנית למעצמות ההסכמה, ובעקבות כך פורקה קבוצת הארמיות.

==סדר הכוחות==
תחת קבוצת הארמיות פעלו היחידות הבאות:
* פלגת הארמייה A
* פלגת הארמייה B
* פלגת הארמייה C
* הארמייה ה-19

==ראו גם==
* החזית המערבית במלחמת העולם הראשונה

==קישורים חיצוניים==
* [http://www.deutsche-kriegsgeschichte.de/kmdost.html Die höchsten Kommandostellen des Heeres.] אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
קבוצת הארמיות רופרכט

קבוצת הארמיות רופרכט (או קבוצת הארמיות A), הייתה קבוצת ארמיות גרמנית שפעלה במלחמת העולם הראשונה בחזית המערבית.

==היסטוריה==
ב-1 ביולי 1916 הותקפה הארמייה השנייה על ידי הכוחות הבריטים במסגרת הקרב על הסום. ב-19 ביולי במהלך הקרב, עקב ריבוי הכוחות בגזרה, שהייתה בפיקוד הארמייה, הוחלט לפצל את הכוחות ולתת את הפיקוד בגזרה הצפונית לארמייה הראשונה שהוקמה מחדש בפיקוד פריץ פון בלוב, שהיה מפקד הארמייה השנייה, ואילו הארמייה השנייה הועמדה תחת פיקוד גנרל מקס פון גלוויץ, שמונה בנוסף לכך למפקד "קבוצת הארמיות גלוויץ" - שהוטל עליה לתאם בין הארמיות הראשונה והשנייה.

ב-28 באוגוסט 1916 הועברו תחת פיקוד קבוצת הארמיות גם הארמייה השישית והארמייה השביעית, והפיקוד ניתן לרופרכט, נסיך הכתר של בוואריה, ובעקבות כך שונה שם קבוצת הארמיות ל"קבוצת הארמיות רופרכט". באביב 1917 לחמה קבוצת הארמיות בקרב אראס, קרב מסין וקרב פשנדל, ובאביב 1918 לחמה במתקפת האביב, ולאחר מכן ניסתה לבלום את מתקפת מאה הימים של מדינות ההסכמה.

ב-11 בנובמבר 1918 נכנעה הקיסרות הגרמנית למעצמות ההסכמה, ובעקבות כך פורקה קבוצת הארמיות.

==מפקדים==
* מקס פון גלוויץ (19 ביולי 1916 - 28 באוגוסט 1916)
* רופרכט, נסיך הכתר של בוואריה (28 באוגוסט 1916 - 11 בנובמבר 1918)

==סדר הכוחות==
תחת קבוצת הארמיות פעלו היחידות הבאות:
* הארמייה הראשונה (יולי 1916-אפריל 1917)
* הארמייה השנייה (יולי 1916-נובמבר 1918)
* הארמייה השישית (אוגוסט 1916-נובמבר 1918)
* הארמייה השביעית (אוגוסט 1916-אפריל 1917)
* הארמייה הרביעית (מרץ 1917-נובמבר 1918)
* הארמייה ה-17 (פברואר 1918-נובמבר 1918)

==ראו גם==
* החזית המערבית במלחמת העולם הראשונה

==קישורים חיצוניים==

* [http://www.deutsche-kriegsgeschichte.de/kmdost.html Die höchsten Kommandostellen des Heeres.] אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
לבאו אדום-עין

לבאו אדום-עין (שם מדעי: Labeo cylindricus) הוא מין של דג מים מתוקים ממשפחת הקרפיוניים המצוי באפריקה.

אורכו של הדג 230 מ"מ בממוצע והוא בעל קשקשים גדולים ואפורים על גופו, ראשו עגלגל ובעל פיות גדולים עם ביניות גדולות וארוכות המזכירות שפמים. הסנפירים גדולים וגם הזנב, אך הדגים נעים במים באיטיות.

הם חיים בכמה נהרות ואגמים גדולים ואיטיים במזרח אפריקה. הם נפוצים בנהרות זמבזי, לימפופו, קונגו, קומטי (Komati River) ופונגולה (Pongola River). הם שוכנים במים רדודים ומוארים.

דג זה נחשב לנקאי מים המנקה אותם מאצות, חיידקים ומגידולים וכן משיירי בעלי חיים ומגללים. לדגים אלה ישנו קשר להיפופוטם הגדול שנותן להם לנקות את עורו ואת פיו מיצורים קטנים. בנוסף הדגים ניזונים מגלליו. בתמורה הם מקבלים מזון וגם הגנה מטורפים כמו תניני היאור או דגים אחרים.

==קישורים חיצוניים==

==הערות שוליים==

קטגוריה:בעלי חיים שתוארו ב-1852
קטגוריה:טקסונים שתוארו בידי וילהלם פטרס
קטגוריה:קרפיוניים
קטגוריה:הרפובליקה הדמוקרטית של קונגו: דגי מים מתוקים
קבוצת הארמיות גלוויץ (1918)

קבוצת הארמיות גלוויץ (או קבוצת הארמיות C), הייתה קבוצת ארמיות גרמנית שפעלה במלחמת העולם הראשונה בחזית המערבית.

==היסטוריה==
ב-1 בפברואר 1918 הוקמה קבוצת הארמיות, שכללה את הארמייה החמישית ואת פלגת הארמייה C, והועמדה תחת פיקוד מקס פון גלוויץ, אשר פיקד עליה עד לסיום המלחמה. ב-11 בנובמבר 1918 הקיסרות הגרמנית חתמה על הסכם הכניעה למעצמות ההסכמה, ובעקבות כך פורקה קבוצת הארמיות.

==סדר הכוחות==
תחת קבוצת הארמיות פעלו היחידות הבאות:
* הארמייה החמישית
* פלגת הארמייה C

==ראו גם==
* החזית המערבית במלחמת העולם הראשונה

==קישורים חיצוניים==
* [http://www.deutsche-kriegsgeschichte.de/kmdost.html Die höchsten Kommandostellen des Heeres.] אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
קבוצת הארמיות וילהלם

קבוצת הארמיות וילהלם (או קבוצת ארמיות B), הייתה קבוצת ארמיות גרמנית שפעלה במלחמת העולם הראשונה בחזית המערבית.

==היסטוריה==
ב-26 בנובמבר 1916 הוקמה קבוצת הארמיות במרכז החזית המערבית, והיא השתתפה בשלב האחרון של קרב ורדן. לאחר מכן השתתפה הארמייה בקרבות על האן ובשמפאן, במתקפת האביב הגרמנית, ובבלימת מתקפת מאה הימים של מעצמות ההסכמה.

ב-11 בנובמבר 1918 נחתם הסכם הכניעה של הקיסרות הגרמנית למעצמות ההסכמה, ובעקבות כך פורקה קבוצת הארמיות.

==סדר הכוחות==
תחת קבוצת הארמיות פעלו היחידות הבאות:
* הארמייה הראשונה
* הארמייה השלישית
* הארמייה החמישית
* הארמייה השביעית
* הארמייה ה-18

==ראו גם==
* החזית המערבית במלחמת העולם הראשונה

==קישורים חיצוניים==
* [http://www.deutsche-kriegsgeschichte.de/kmdost.html Die höchsten Kommandostellen des Heeres.] אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה